གླེ་མི་མཛངས་ཀྱི་འཚོ་བ་།གཙོ་བོ་ཞིང་འབྲོག་གཉིས་གཉེར་པ་དང་སྟོད་མངའ་རིས་ལན་ཚྭའི་གཏེར་ལ་བརྟེན་ནས་བརྗེ་ཚོང་བྱེད།དམིགས་གསལ་གྱི་གླེ་མིའི་གངས་རི་ལྷ་ཕོར་ཞེས་པའི་སྐད་གྲགས་ལ་བརྟེན་ནས་ཚོང་ལས་གཉེར་གྱི་ཡོད།གླེ་མི་ནི་ས་མཐོ་བ།གྲང་ངར་ཤུགས་ཆེ་བའི་རྐྱེན་པས་དགུན་དུས་གངས་འབབ་ཆེ་ཞིང་།པད་ཚལ་མང་པོ་སྨིན་གྱིན་མེད།ཞིང་པ་རྣམས་དམའ་སར་ས་རྡོ་ཤིང་གསུམ་གྱི་བསྐྲུན་པའི་ཁང་པར་གནས་སྡོད་བྱེད་པ་དང་།གྱོན་གོས་ནི་བལ་ལས་བསྐྲུན་པའི་སྣམ་ཕྲུག་ཐེར་མ་སྲབ་མཐུག་སྣ་ཚོགས་གྱོན།ས་ཆུའི་མཐུན་རྐྱེན་ལེགས་པས་འབྲུ་རིགས་གྲོ།ནས།སྲན།འབྲས།ཏིལ་སོགས་སྣ་ཚོགས་སྨིནཞིང་།རྩམ་པ་ནི་རྒྱུན་སྤྱོད་ཀྱི་ཟོས་ཤིག་ཡིན།གཞན་ཡང་ཤ་མར།འོ་ཞོ།སྔོ་ཚལ་སོགས་འཚོ་བའི་མཐུན་རྐྱེན་འདོད་བློ་ཁེངས་ངེས་ཡོད།ཞིང་འབྲོག་གཉིས་ཀར་གསེར་དངུལ་དང་།གཡུ།བྱུར་སོགས་རྒྱན་ཆའི་རིགས་ཡུལ་ལུང་སོ་སོར་བཟོ་དབྱིབས་འདྲ་མིན་སྣ་ཚོགས་འདོགས་སྲོལ་ཡོད།